31. 12. 94 De Europæiske Fællesskabers Tidende Nr. L 352/111 KOMMISSIONENS BESLUTNING af 21. december 1994 om supplerende EF-støtte til driften af EF-referencelaboratoriet for visse fiske- sygdomme, (Statens Veterinære Serumlaboratorium, Århus, Danmark) (94/886/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØFP af 26. juni 1990 om visse udgifter på veterinærområdet (?), senest ændret ved beslutning 94/370/EF ?), særlig artikel 28, og ud fra følgende betragtninger : I henhold til artikel 13, stk. 1, i Rådets direktiv 93/53/ EØF (?) er Statens Veterinære Serumlaboratorium, Århus, Danmark, blevet udpeget til referencelaboratorium for visse sygdomme, som omhandles i bilag A til Rådets direktiv 91/67/EØF (?) ; i henhold til Kommissionens beslutning 94/31/EF (%) er der allerede ydet finansiel støtte fra til Statens Veterinære Serumlaboratorium, Århus, Danmark, og der er indgået en kontrakt mellem EF og laboratoriet for et år; denne kontrakt bør forlænges med et år, og der bør udbetales supplerende finansiel støtte, for at referencelaboratoriet kan fortsætte med at varetage de opgaver, det har fået overdraget, jf. bilag C til direktiv 93/53/EØF ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — (') EFT nr. I 224 af 18. 8. 1990, s. 19. (?) EFT nr. L 168 af 2. 7. 1994, s. 31. () EFT nr. L 175 af 19. 7. 1993, s. 23. () EFT nr. L 46 af 19. 2. 1991, s. 1. () EFT nr. L 20 af 25. 1. 1994, s. 25. VEDTAGET FØLGENDE BESLUTNING : Artikel 1 EF tildeler Statens Veterinære Serumlaboratorium, der ved artikel 13, stk. 1, i direktiv 93/53/EØF er udpeget til EF- referencelaboratorium, en supplerende finansiel støtte på højst 100 000 ECU. Artikel 2 1. —Med henblik på artikel 1 forlænges den kontrakt, der omhandles i beslutning 94/31/EF, med et år. 2. Generaldirektøren for landbrug bemyndiges til at underskrive tillægskontrakten på vegne af Kommissionen for De Europæiske Fællesskaber. 3. Den finansielle støtte, der omhandles i artikel 1, udbetales til referencelaboratoriet i henhold til betingel- serne i den kontrakt, der er nævnt i beslutning 94/31/EF. Artikel 3 Denne beslutning er rettet til medlemsstaterne. Udfærdiget i Bruxelles, den 21. december 1994. På Kommissionens vegne René STEICHEN Medlem af Kommissionen